Συγκέντρωση στα Προπύλαια πραγματοποίησαν το απόγευμα Κούρδοι, άνδρες, γυναίκες και παιδιά, φωνάζοντας συνθήματα κατά της εισβολής της Τουρκίας στη Συρία.

Οι συγκεντρωμένοι πραγματοποίησαν στη συνέχεια πορεία προς την τουρκική πρεσβεία, ωστόσο, κλούβες των ΜΑΤ τους έκοψαν στο ύψος της οδού Ρηγίλλης.

Στη συνέχεια, οι Κούρδοι φώναξαν συνθήματα κατά της εισβολής της Τουρκίας στη Συρία και των επιχειρήσεων εναντίον κουρδικών δυνάμεων.

Διαβάστε επίσης: Τα εδάφη που θέλει να πάρει ο Ερντογάν στη Συρία [χάρτης]

Εκπρόσωπος Κούρδων στην Ελλάδα: Ή θα πεθάνουμε όλοι μαζί ή θα νικήσουμε

Μιλώντας στο κεντρικό δελτίο ειδήσεων του One Channel ο εκπρόσωπος του Κουρδικού Κόμματος PYD στην Ελλάδα, Ιμπραήμ Μουσλέμ, για την εισβολή της Τουρκίας στη Βόρεια Συρία, υποστήριξε πως οι ΗΠΑ και Τουρκία είναι κατά του κουρδικού λαού και πως κανείς δεν μπορεί να κάνει τίποτα για να αποτρέψει τη σφαγή.

«Δεν έχουμε τίποτα άλλο να κάνουμε, αντίσταση μέχρι εσχάτων» τόνισε ο κ. Μουσλέμ και συμπλήρωσε «ή θα πεθάνουμε όλοι μαζί ή θα νικήσουμε».